Spitrėnų tvenkinys
55°30′54″ š. pl. 25°46′14″ r. ilg.﻿ / ﻿55.51500°š. pl. 25.77056°r. ilg.﻿ / 55.51500; 25.77056 Spitrėnų tvenkinys - tvenkinys Lietuvoje, Utenos rajone, 9 km į pietryčius nuo Sudeikių. Sudarytas užtvenkus bevardį upelį (Panolės intakas, Rašės baseinas) jo aukštupyje 1,2 km nuo žiočių. Tvenkinio ilgis iš šiaurės rytų į pietvakarius - 0,38 km, plotis - iki 0,15 km. Altitudė 201 m. Kranto linija labai vingiuota - tvenkinys sudarytas iš 4 dalių, sujungtų vienas su kitu sąsiauriais. Pietinė dalis labai užžėlusi vandens augalija. Krantai ištisai apaugę medžiais ir krūmynais, šiaurinis ir pietinis krantai aukštoki. Aplinkui plyti pievos ir dirbami laukai. Šalia įsikūręs Spitrėnų kaimas.